Haakon Børde

Haakon Børde (1940–2023) var en norsk kringkastingsmann og journalist. Han var i flere år NRK-korrespondent i den argentinske hovedstaden Buenos Aires. Han var ansatt i NRK fra 1969 til han gikk av med pensjon i 2007.Gunnar Høidahl, Bjørn Hansen, Sigurd Falkenberg Mikkelsen: Haakon Børde (1940-2023) - Minneord i Aftenposten 4. juli 2023

Liv og virke
 Bakgrunn, familie
Haakon Børde var sønn av ambassadør Bjarne Børde (1897–1976) og Anna-Charlotte Bjerk (1906–1980), og bror til programsekretær i NRK Unni Børde Kröyer (1930–1991) og ambassadør Ketil Børde (1935–2022).
Under Haakons oppvekst var faren i perioder postert til USA og til Island.

 Karriere 
Etter examen artium i 1959 arbeidet han i Agderposten (1963–1965),Liv Hegna, Navn i nyhetene: Haakon Børde i Aftenposten den 10. mars, 1989. før han ble utenriksmedarbeider i Norsk Telegrambyrå (1965–1966) og deretter medarbeider i Norges Eksportråd (1966–1969). I 1969 ble han ansatt som nyhetsjournalist i NRK. I 1970 var han programleder for NRKs granskende program Rapport sammen med Dagmar Loe og Geir Helljesen. 

I undervisningsåret 1980/1981 arbeidet han som lærer ved Journalisthøyskolen. 

Børde overtok i 1984 etter Per Erik Borge som NRK-korrespondent i den argentinske hovedstaden Buenos Aires. Derfra dekket han hele Latin-Amerika. Hans hverdag ble dokumentert i TV-programmet Mediehverdag den 14. oktober 1986.Med Haakon på jobb i VG den 14. oktober 1986.  

Vel hjemme i Oslo var han med på å lede TV-aksjonen «På flukt» høsten 1988, sammen med Minken Fosheim, og tiltrådte som styreleder i Norsk Organisasjon for Asylsøkere, mens han fortsatte som programsekretær for NRK. Fra 1991, etter en kort tid som korrespondent i Berlin og Midtøsten, var han programleder for Antenne Ti (1988–1992).  

I 2001 var han en av tre norske journalister som dekket nyhetsbildet i et svært urolig Afghanistan. De andre var Åsne Seierstad og NRK-fotografen Bengt Kristiansen. To år senere var han igjen klar til å dra ut i forbindelse med det forventede utbruddet av Irak-krigen.Børde var i ett av fire team som utenriksdirektør Gro Holm i NRK var klar til å sende ut «så snart bombene falt over Irak», Klassekampen den 13. feb. 2003. Han ble stasjonert i Nord-Irak sammen med Tore Linderud.At norske TV-kanaler «setter inn maksimalt med ressurser for å vinne kampen om tv-seerne» er uttalt av Ingvild Rugland, Rekord-satsing i Norge i Dagens Næringsliv den 19. mars 2003. 

Børde gikk av med pensjon i 2007.

Han døde på Diakonhjemmet Sykehus i Oslo 1. juli 2023 etter kort tids sykeleie.

 Bibliografi 



 Oversettelser 




 Priser 
 Ossietzkyprisen 1997 for fremragende innsats for ytringsfriheten.

 Referanser 

Kategori:Norske journalister
Kategori:Norske TV-programledere
Kategori:Norske oversettere
Kategori:NRK-journalister
Kategori:NRK-korrespondenter
Kategori:Programledere for NRK TV